Temperaturile extremă a făcut și victime în rândul populației din India, care se confruntă cu un val de căldură fără precedent. Mai mulți copii au fost duși de urgență la spital după ce au leșinat la școală, potrivit Digi24.
Populația face cu greu față căldurii înăbușitoare. Deși este posibil ca maximele să nu fi fost cele anunțate de stația meteorologică din Mungeshpur, situată la marginea oraşului New Delhi, care a „a semnalat o temperatură de 52,9 grade Celsius, o anomalie în raport cu înregistrările altor staţii meteorologice”, este extrem de cald.
Oamenii s-au declarat șocați de valul de căldură de marți și miercuri și au relatat că apa de la robinet a fost fierbinte.
Unii șoferi au povestit că și-au ars degetele când au pus mâna pe volanul mașinilor.
În statul Rajasthan, temperaturile au ajuns marți la 50,5 grade Celsius. La spitalul din Jaipur, numărul victimelor căldurii aduse la morgă e atât de mare, încât capacitatea acesteia a fost depășită. Potrivit poliției din oraș, multe dintre victime sunt muncitori săraci, care nu au de ales decât să lucreze afară, dar și oameni fără adăpost
Amintim că Serviciul meteorologic indian a comunicat că temperatura record de 52,9 grade Celsius înregistrată miercuri, 29 mai 2024, în capitala New Delhi, ar putea fi rezultatul unei erori al unui instrument de măsură, transmite AFP, citată de Agerpres.
Temperaturile caniculare sunt frecvente în India în perioada verii, dar, potrivit cercetătorilor, schimbările climatice determină valuri de căldură mai prelungite, mai frecvente şi mai intense.